
MOTTO: „Când mâncam parizer eram pă şantier. Lăutarii cântau pentru necazul lor, de fapt lăutarul, ca să nu 
folosesc pluralul... lăutarul respectiv cânta în târgul Vitan-Bârzești să mân'ce și el o pâine... unde în târgul 


Vitan Bârzești, unde-am fost azi să strâng semnături între orele 11 și ora două, au fost minim bilete la 
turnicheţii cei care au plătit undeva la do'șcinci, treizeci de mii de oameni. Am fost acolo iar lăutarul a fost 

atunci când se duc la petreceri ascultă și manele, ascultă și lautari... Nu poți să asculți nici pă Ceaikovski, nici 
regii Franţei. Astăzi trăim în România. Prezentaţi dumneavoastră cu plusuri sau minus, dar este România celor 
mullţi care au tăcut... Au plecat ai noștri au venit ai noștri, a murit Regele, trăiască Regele, da' din păcate 
aceeași coloratură a avut... au avut regii ăştia după... postdecembrist. Intelectualitatea or parcă a emigrat, or 
nu există, or sunt maxim zece la sută, nu fac pă nimeni nici prost, nici deștepţi, atenţie, eu nu emit în nicio 
frecvenţă, emit doar în fecvenţa realității! Nu se mai poate! Acest electorat cum îl consideră ei probabil în 
cancelariile lor foarte luxoase ale partidelor megapartidelor nu este nimic altceva decât realitatea ... ei îl... îi 
consideră cum spuneam pă vremuri „pleava”, pleava sunt cei mulţi pe care voi nu i-aţi băgat în seamă. Despre 
sterilete poate să vorbească oricine, ca să vorbesc în termeni medico-legali. Eu las să ne amendeze fiecare la 
urna de vot. De fapt, ei ce văd? Bârna din ochii lor sau paiul din ochiul meu? Nu-și văd bârna din ochii lor, fiind 
timizi de paiul meu. Nu-i problemă. Eu las să ne amendeze fiecare atunci și la urna de vot... Să vedem unde 
este groapa... Când au luat 1 miliard de euro, cu Voiculescu și cu tot neamul Soimăreștilor, m-au întrebat pă 
mine de ce l-am pus pă ginerele ales în comisie? În clipa în care îţi angajezi înseamnă că îţi și asumi. „Afin” la 
ANI înseamnă „afin”, nu înseamnă nepot... dacă este nepotul din a șaptișpea rudă, nu este nepot de gradul 
întâi... sau nici nu mai ştiu cum se numesc afini... nu... orice numire a oricărui posibil care sunt acuzat am 
acordul scris și înainte că eram ferm convins că nu era nicio problemă, am acordul scris al ANI. Rude 
înseamnă decât rudă de gradul |! Cu cine-aţi vrea să lucrez? Cu toţi trădătorii? Nu... să vă explic cu subiect și 
predicat, și lucrurile astea se pot dovedi, nu dau eu acuma ceea ce mâine pot fi acuzat, așa pseudo ăștia, 
zică-se, nepoții, familii... oameni buni, Piedone a promovat, nu înainte, tot timpul, şi la Sectorul 4 și la Sectorul 
5 capacitatea, și-n jurul meu să stea tinerii, să stea cei care le pot permite celor care să preia ștafeta să nu fie 
nuci... să nu crească... știți că sub nuc nu crește decât pui de nuci... eu am lăsat largheţea asta... Pepinierele 
de partid din România de mulţi ani au uitat să mai existe. Ei s-au crezut nemuritori, eu, Cristian Popescu 
Piedone, verificaţi, doar tineret există în jurul meu și așa voi face și voi merge și la Primăria Capitalei, 
terminăm cu dinozaurii. Eu sunt unul dintre ei, da' vreau să predau ștafeta... cui? tot la dinozauri, nu se 
poate!” (strict autentic, învățăturile lui Piedone-Basarab către naţiune, la DIGI 24, 31 martie 2024) 

Oriunde ne-nvârtim zilele acestea, cetățeni, dăm de Piedone. Dânsul prezintă o neobosită ubicuitate -adică, 
deși pozează pitulat cu mare delicateţe într-o magnolie înflorită, îl vedem simultan și „servind” niște parizer cu 
usturoi pe-un ziar, la măsuţa roz, în mijlocul poporului, în același timp prezentând, transpirat, candidații la 
europarlamentare la Sala Palatului, vorbindu-le pe trepte celor care n-au mai încăput în sală, dar și dând, pe 
bandă rulantă, interviuri cocoșate de panseuri pe la televiziunile patriei. Adulat de popor, Piedone strălucește 
deasupra Bucureștiului nu ca o stea, ci ca o ditamai constelația, căci PIEDONE înseamnă el plus toate rudele 
posibile și imaginabile vârâte-n primăria care-i aparţine, precum și-n primăria care i-a aparţinut... Pierde el 
Primăria Generală a Capitalei? Ei, și ce! Fiu-su, cel cu serioase dificultăţi la „citire” şi despre care n-aș crede 


că-i mai talentat nici la „scriere” sau la „artimetică”, va câștiga primăria Sectorului 5. Unde e băgată jumătate 
de familie Piedone. Cealaltă jumătate fiind înșurubată în primăria Sectorului 4. Așa că, vorba lui Băse-Petrov, 


orice s-ar întâmpla: „lucrurile merg, le ţinem sub control!” 


Sigur că dacă-l asculţi vorbind pe Piedone sintagma „din puţul gândirii” devine un eufemism jenant și ar trebui 

adică retezâm voios toate radacinile care ne mai țineau legaţi de normalitate şi ne avântâm într-un absurd total 
în care cetățeanul ce nu votează PIEDONUL ÎNFOIAT, ar trebui să aleagă ciufulitul „salvator”, reprezentat de 
sloganul imbecil, afișat pe bannere uriașe, MATEMATICĂ, NU USTUROI! Să nu mă întrebaţi, zic, ce-are Sulla 
cu bascula și Ursula iar usturoiul cu matematica, deoarece nu m-aș descurca să vă explic! 


Dar se pune, totuși, întrebarea: cum a ajuns Piedone așa un personaj esenţial de care se leagă speranțele de 
apă caldă ale Bucureștilor? Oare cine l-a făcut pe dânsul atât de măreț și de indispensabil? Păi, după opinia 
mea, fix Onorata Justiţie, cea cu ochii legaţi, sau, mai curând, cu cagula pe mufă, l-a ridicat! Onorata Justiţie... 
adică aceea care trebuie să satisfacă pe deplin când publicul înfierbântat, când „partenerul strategic”, când 
vreun președinte cu ochii împrăștiați, când vreo ambasadă, când vreun EMCEVEU decrepit. Acea Onorată 
Justiţie care i-a dat lui Piedone trei sentinţe diferite, pornind de la opt ani și șase luni cu executare, trecând 
prin patru ani cu executare și sfârșind cu „fapta nu există”. Aceeași Onorată Justiţie care, mestecând chewing 
gum, solicită prezenţa unui adolescent, ucis de un şofer drogat, în sala de judecată. Aceeași Onorată Justiţie 
care deschide șampania de bucurie că a condamnat aiurea-n tramvai un lider politic ce avea, chipurile, un 
„ascendent moral” și-atât. Aceeași Onorată Justiţie care osândește prim-miniștri fără nicio probă, doar ca să 


„dea un exemplu”. Ea este autoarea. 


De aceea spun că ea singură este aceea care îl va face Primar GENERALISIM pe Piedone. Pe acest dinozaur 
de calitate care va ști să predea ștafeta unui dinozăurel proaspăt, ouat tot de familia lui, când o fi și-o fi să fie! 
Autor: Luminita Arhire 

